ປະທານປະເທດເຈີນດ້າຍກວາງຈັດງານລ້ຽງຮ້ອງຮັບປະທານາທິບໍດີມຽນມາ
ທ່ານປະທານປະເທດເຈີນດ້າຍກວາງ
ຈັດງານລ້ຽງຮ້ອງຮັບປະທານາທິບໍດີມຽນມາ
(ພາບປະກອບ)
ຕອນຄ່ຳວັນທີ 26/10, ຢູ່ສູນກອງປະຊຸມສາກົນຢູ່ຮ່າໂນ້ຍ, ທ່ານປະທານປະເທດຫວຽດນາມ ເຈີນດ້າຍກວາງ ແລະ ພັນລະຍາ ໄດ້ຈັດງານລ້ຽງຮ້ອງຮັບທ່ານປະທານາທິບໍດີ Htin Kyaw ແລະ ພັນລະຍາ, ຄະນະຜູ້ແທນຂັ້ນສູງສະຫະພາບມຽນມາ ຢ່າງສົມກຽດ ເນື່ອງໃນໂອກາດມາຢ້ຽມຢາມທາງລັດຖະກິດຫວຽດນາມ. ກ່າວຄຳເຫັນທີ່ງານລ້ຽງ, ທ່ານປະທານປະເທດ ເຈີນດ້າຍກວາງ ຢືນຢັນວ່າ, ການຢ້ຽມຢາມທາງລັດຖະກິດຂອງທ່ານປະທານາທິບໍດີ Htin Kyaw ເຖິງຫວຽດນາມ ຄັ້ງນີ້ ແມ່ນເຫດການມີຄວາມໝາຍສຳຄັນພິເສດ, ເປີດໄລຍະໃໝ່ໃຫ້ການພົວພັນມິດຕະພາບທີ່ເປັນມູນເຊື້ອ ແລະ ການຮ່ວມມືຮອບດ້ານລະຫວ່າງ 2 ປະເທດ, ພາຍຫຼັງທີ່ 2 ປະເທດສ້າງຕັ້ງການພົວພັນທາງການທູດເປັນເວລາ 40 ກ່ວາປີກ່ອນນີ້. ທ່ານປະທານປະເທດ ເຈີນດ້າຍກວາງ ສະແດງຄວາມໄວ້ເຊື້ອເຊື່ອໃຈຕໍ່ໝາກຜົນອັນດີງາມຂອງການເຈລະຈາລະຫວ່າງທ່ານປະທານປະເທດ ແລະ ທ່ານປະທານາທິດບໍດີ Htin Kyaw, ພ້ອມກັບຄວາມຕັດສິນໃຈ ແລະ ຄວາມມານະພະຍາຍາມລວມຂອງການນຳ 2 ປະເທດ ແລະ ປະຊາຊົນ 2 ປະເທດ, ການພົວພັນລະຫວ່າງຫວຽດນາມ - ມຽນມາ ຈະນັບມື້ນັບພັດທະນາຢ່າງມີປະສິດທິຜົນ ແລະ ແທດຈິງ ກວ່າ.
ສ່ວນທ່ານປະທານາທິບໍດີ Htin Kyaw ເຊື່ອໝັ້ນວ່າ, ພ້ອມກັບຄວາມມານະພະຍາຍາມລວມ, ການພົວພັນລະຫວ່າງ 2 ປະເທດຈະມີອະນາຄົດທີ່ເປັນໜ້າເອກອ້າງທະນົງໃຈ.
(ແຫຼ່ງຄັດຈາກ VOV)